  Майя Бывальцева Удмурт кылын шонер гожъяськыны быгатэмез эскеронъя «Бадӟым удмурт диктант» ужрадэ 2020-тӥ арын 600-лэсь трос адями пыриськиз. Со сярысь акциез радъясьёс, «Мынам Удмуртие» телерадиокомпания, «ВКонтакте» мерлыко вотэсысь бамазы ивортӥзы. Ужъёс Удмуртиысь, Башкортостанысь, Татарстанысь, Пермь шаерысь, Москваысь, Санкт-Петербургысь, Махачкалаысь, Ханты-Мансийскысь вуизы. Гожтэм диктантъёсты Удмурт кун университетысь Удмурт кылосбуръя, финно-угроведениея но журналистикая институтысь дышетӥсьёс эскеризы. Соослэн верамзыя, тросгес янгыш пусъёс пуктылон ласянь лэсьтэмын. Вань ужъёсты эскеронлы йылпумъянъёсъя куинь адями 100 балл басьтӥз. Эшшо 13 мурт 99 балл люказ. Ваньзы сямен соос удмурт кылъя дышетӥсьёс. Диктантлэсь текстсэ ужрадлэн «ВКонаткте» мерлыко вотэсысь огиназ  ни, нош люкам баллъёсты 30-тӥ оштолэзьысен нимлыко сайтысь учкыны луоз. Сертификат сётыны быгатомы электрон амалэн котькуд муртлы. Сое басьтыны луоз озьы ик интернет пыр пырыса. <…> Асьтэлэсь нимдэс-тулдэс гожтоды, пусъёды но, тӥледлы система сётоз баллъёстэс. Та югдур воштӥськиз ке, быгатомы сётыны 90 баллэсь трос люкам муртъёслы кагаз вылын сертификат. Басьтыны луоз йӧскалык политикая министерствоысь Елизавета Ложкина, Удмуртиысь йӧскалык политикая министерствоысь валтӥсь ӧнерчиВатсалом, вань мылкыд карисьёс удмурт кыллэсь историзэ тодэмзэс но эскерыны быгато. 30 юанъёс озьы ик «Бадӟым удмурт диктант» ӵектослэн нимлыко сайтаз интыямын. Тодэ вайытом, удмурт кылын диктант 4-тӥ оштолэзе ортчиз, туэ сое Удмуртилэн кунлыкезлы 100 ар тырмонлы сӥзизы. Коронавирус инфекци вӧлмемен сэрен туэ нимаз площадкаос ӧз радъялэ, Вячеслав Ар-Сергиен гожтэм текстэз радио но телевидение пыр лыдӟизы.  Тегъёс: Мерлык Ижкар Удмуртия удмурткыл Бадӟымудмуртдиктант Удмуртилэнкунлыкезлы100ар 100ар  